**КОМИ РЕСПУБЛИКАСА ТАРИФ СЛУЖБАЛÖН ТШÖКТÖД**

**«Энергия видзтöм сöвмöдöм да Коми Республикаса ломтас да энергия вынйöрöн вöдитчöмлысь бурлун кыпöдöм могысь условиеяс котыртöм (2011 во)» ведомствоса торъя мога уджтас вынсьöдöм йылысь**

«Коми Республикаса тариф служба йылысь» Коми Республикаса Юралысьлöн 2009.06.25 лунся 62 №-а Индöд серти

**ТШÖКТА:**

1. Вынсьöдны «Энергия видзтöм сöвмöдöмда Коми Республикаса ломтас да энергия вынйöрöн вöдитчöмлысь бурлун кыпöдöм могысь условиеяс котыртöм (2011 во)» ведомствоса торъя мога уджтассодтöдын индöм серти.

2. Тайö тшöктöд збыльмöдöм бöрся видзöдны Коми Республикалöн тариф службаса референт С.Г.Калимовлы.

Юрнуöдысьлысь могъяс олöмö пöртысь И.Е.Перваков

##### Сыктывкар2011 вося рака тöлысь 18 лун  20-ОД №

**«ЭНЕРГИЯ ВИДЗТÖМ СÖВМÖДÖМ ДА КОМИ РЕСПУБЛИКАСА ЛОМТАС ДА ЭНЕРГИЯ ВЫНЙÖРÖН ВÖДИТЧÖМЛЫСЬ БУРЛУН КЫПÖДÖМ МОГЫСЬ УСЛОВИЕЯС КОТЫРТÖМ (2011 ВО)» ВЕДОМСТВОСА ТОРЪЯ МОГА УДЖТАС**

«ЭНЕРГИЯ ВИДЗТÖМ СÖВМÖДÖМ ДА КОМИ РЕСПУБЛИКАСА ЛОМТАС ДА ЭНЕРГИЯ ВЫНЙÖРÖН ВÖДИТЧÖМЛЫСЬ БУРЛУН КЫПÖДÖМ МОГЫСЬ УСЛОВИЕЯС КОТЫРТÖМ (2011 ВО)» ВЕДОМСТВОСА ТОРЪЯ МОГА УДЖТАСЛÖН

ПАСПОРТ

|  |  |
| --- | --- |
| Коми Республикаса олöмö пöртысь власьт органлöн, Коми Республикаса Юралысьöн либö Коми Республикаса Правительствоöн котыртöм Коми Республикаса канму органлöн ним | Коми Республикаса тариф служба  |
| Уджтаслöн ним  | «Энергия видзтöм сöвмöдöм да Коми Республикаса ломтас да энергия вынйöрöн вöдитчöмлысь бурлун кыпöдöм могысь условиеяс котыртöм (2011 во)» ведомствоса торъя мога уджтас(водзö – Уджтас) |
| Уджтас вынсьöдысь чина морт (лöсялана тшöктöдлöн кадпас да номер) | Коми Республикалöн тариф службаса юрнуöдысьлысь могъяс олöмö пöртысь (2001 во рака тöлысь 18 лунся 20-ОД №-а тшöктöд) |
| Коми Республикаса экономика сöвмöдан министерствоын ведомствоса торъя мога уджтасъяслöн реестрын Уджтас пасъян номер да кадпас  | 2011.03.18 лунся 84 № |
| Уджтаслöн медшöр могъяс да могъяс | Уджтаслöн медшöр мог – котыртны энергия видзтöм сöвмöдöм да Коми Республикаса ломтас да энергия вынйöрöн вöдитчöмлысь бурлун кыпöдöм могысь условиеяс.Пасйöм медшöр мог збыльмöдöм могысь шуöма пöртны олöмö татшöм могъяс:1. Лöсьöдны инöда подув Коми Республикаын энергия видзтöм да энергиялысь бурлун кыпöдöм кузя мероприятие комплекс збыльмöдöм могысь;2. Котыртны Коми Республикаын энергия видзтöмын да энергиялысь бурлун кыпöдöмын веськöдлöм;3. Котыртны энергия видзтан проектъяслысь экспертиза нуöдöм да отсавны найöс збыльмöдны |
| Уджтаслöн торъя мога индикаторъяс да петкöдласъяс  | - Дасьтöм нормативнöй инöда акт лыд, кодъяс могмöдöны Коми Республикаын энергия видзтöм да энергиялысь бурлун кыпöдöм;- Сьöмкуд учреждениеяслöн, кодъяс збыльмöдöны Коми Республикаын энергия видзтöм да энергиялысь бурлун кыпöдöм кузя мероприятиеяс, кодъясöс сьöмöн могмöдöны Коми Республикаса республиканскöй сьöмкуд тшöт весьтö да кодъяс серти нуöдöма мероприятиеяс пасйöдъяслысь мониторинг, удельнöй вес мониторинг нуöдан сьöмкуд учреждение öтувъя лыд серти;- Энергия видзтан проект лыд, кодъяслысь нуöдöма экспертиза;- Энергия видзтан проект лыд, кодъясöс збыльмöдöмын сетöма отсöг;  |
| Уджтасса мероприятиеяслöн сюрöс | Уджтасса мероприятиеяссö урчитöма индöм могъяс серти да котыртöны энергия видзтöм сöвмöдöм да Коми Республикаса ломтас да энергия вынйöрöн вöдитчöмлысь бурлун кыпöдöм могысь условиеяс.  |
| Уджтас олöмö пöртан кад | 2011 во. |
| Уджтас сьöмöн могмöдан мында да источникъяс | Уджтас олöмö пöртöм вылö ставнас колö Коми Республикаса республиканскöй сьöмкудйысь 17 614,276 сюрс шайт. |
| Уджтас олöмö пöртöмысь виччысяна водзöс  | 2011 воын Уджтас збыльмöдöм сетас позянлун:- дасьтыны 2 абу этшаджык нормативнöй инöда акт, кодъяс могмöдöны Коми Республика мутасын энергия видзтöм да энергиялысь бурлун кыпöдöм;- нуöдны Коми Республикаса организацияяслöн объектъясын збыльмöдан энергия видзтан проектъяслысь 22 абу этшаджык экспертиза;- отсавны збыльмöдны Коми Республикаса организацияяслöн объектъясын 18 абу этшаджык энергия видзтан проект |

**I. Мытшöдлöн (могъяслöн) сюрöс, сiйöс збыльмöдöмлöн верктуй да коланлун**

Россия Федерация Президент Д.А.Медведев урчитiс медколана стратегическöй мог – чинтыны отечественöй экономикалысь энергоёмкосьтсö 2020 во кежлö 2007 во серти 40 % вылö. Энергия вöдитчöм кузя тайö чорыд шуöмыс лоис быть коланаöн.

Россиялöн öнiя экономика, сы лыдын Коми Республикалöн экономика петкöдчö зэв лышкыда энергия видзöмöн. Россияса пытшкöс валöвöй прöдуктлöн энергия видзöмыс (водзö – ПВП) (валютаöн öтмында ньöбан позянлун серти сiйöс арталöмöн) унджык шöркодь мирöвöй петкöдласысь 2,3 пöв, а Европейскöй сообществоса странаяс серти – 3,5 пöв.

Сыын, мый Россиялöн, сы лыдын и Коми Республикалöн, энергоэффективносьтыс улын, медшöр помкаясысь öтиыс – промышленносьт да оланiн да коммунальнöй комплексса энергия видзан отрасльяс технологиялöн боксянь пыр важмöм, öти боксянь, да география серти сьöкыд климатическöй условиеяс, мöд боксянь.

Коми Республикалы, кöнi ломтас да энергетическöй комплекс экономикаын босьтö ыджыд пай, ломтас да энергетическöй ресурсъясöн бура вöдитчöмыс зэв колана.

Сьöмкуд юкöнса организацияясöн ломтас да энергетическöй ресурсъясöн вöдитчöмыс босьтö зэв ыджыд пай Коми Республика мутасын став энергоресурсöн вöдитчöм серти. Коми Республикаын канму статистикалöн федеральнöй службаса мутас органлöн пасйöдъяс серти 2009 воын сьöмкудйысь сьöмöн могмöдан организацияясöн вöдитчан пайыс шоныд да электрическöй энергия сетöмлöн öтувъя мында серти лоис 8,1 % да 5,7 % мында.

Сьöмкуд юкöн вель энергоёмкöй, 2009 во вылö сьöмкуд учреждениеясöс коммунальнöй (сы лыдын энергетическöй ресурсъясöн) могмöдöм вылö Коми Республикаса консолидированнöй сьöмкуд рöскодъяслöн пайыс консолидированнöй сьöмкудлöн став рöскод юкöн серти 5,2 %.

2009.11.23 лунся 261-ФЗ №-а Федеральнöй оланпасса 24 статья серти 2010 вося тöвшöр тöлысь 1 лунсянь быд сьöмкуд учреждениелы колö чинтыны условиеяс öтлааститöмöн наöн вöдитчан валысь, дизель да мукöд ломтаслысь, мазутлысь, природнöй биарулысь, шоныд энергиялысь, электрическöй энергиялысь, из шомлысь мындасö вит воöн 2009 воын збыль быд пасйöм ресурсöн вöдитчöм серти дас вит прöчент вылö быд во татшöм мындасö куим прöчентысь абу этшаджык вылö чинтöмöн. Тайö корöмсö збыльмöдны позяс сэк, сьöмкуд организацияясса объектъяс вылын кö пöртасны энергия видзтан мероприятиеяс.

Ыджыд мытшöд сыын, мый сьöмкуд организацияясын абу квалифицируйтöм персонал бур энергия видзтан мероприятиеяс лöсьöдöм могысь, а сiдзжö абу колана сьöм ресурс найöс збыльмöдöм могысь. Тайö Уджтасыс сетас позянлун мыйтакö мынтöдчыны тайö мытшöдсьыс, сы вöсна, мый лоас позянлун пыртны сьöмкуд организацияясса объектъяс вылын медся бур энергия видзтан проектъяс, босьтны энергия видзтöм да энергетическöй бурлун кыпöдöм кузя юалöмъяс серти консультация «Энергия видзтан Коми республиканскöй шöрин» КР КУ-са специалистъяслысь.

Энергия видзтан ресурсъяс збыльмöдöм кузя, мый нуöдöма 2006-2009 воясын, «Энергия видзтан Коми республиканскöй шöрин» Коми Республикаса канму торъя учреждениелöн уджыс петкöдлö, мый сьöмкуд юкöнын эм ломтас да энергетическöй ресурсъяс вылö рöскод чинтан вынйöр вонас 385 млн. шайт мында, сы лыдын йöзлысь дзоньвидзалун видзан, культура, велöдан, спорт муниципальнöй учреждениеясын – вонас 248 млн. шайтысь унджык, татшöм жö республиканскöй учреждениеясын – 137 млн. шайт гöгöр.

Энергия видзан мероприятиеяс пыртан юкöн серти (öтувъя шоныдöн могмöдöм, электричествоöн югзьöдöм да с.в.) энергоресурсъяс вылö рöскод чинтöмыс вермас лоны 5 %-сянь 40 %-öдз, а мукöд дырйи унджык.

Сьöмкуд юкöнса республиканскöй объектъясын энергия видзтан 17 проектлöн да муниципальнöй юкöнса объектъясын 26 проектлöн документальнöй мониторинг, кодöс нуöдiс «Энергия видзтан Коми республиканскöй шöрин» Коми Республикаса канму учреждение 2006-2009 воясö, петкöдлö 24,5 % мында артмöм экономическöй бурлун вылö, сы лыдын проектъяс серти, кодъясöс збыльмöдöны сьöмкуд юкöнса республиканскöй объектъясын – 33,7 %, муниципальнöй юкöнса объектъясын – 10,7%. Сьöмкудйысь тайö проектъяс серти босьтöм энергияысь мынтысьöмлöн öтувъя мындаыс чинiс 2010 вося тöвшöр тöлысь 1 лун вылö 18 668,5 сюрс шайт мында.

Но тайö кадколастö энергия видзан проектъясö пырисны этша организация, сы лыдын сьöмкуд, кодъяслöн энергияöн вöдитчöмöн чинтан вынйöр да, сiдзкö, кыпöдöны энергиялысь бурлун. Коми Республикаса экономикалысь энергоэффективносьтсö техническöя кыпöдан öтувъя вынйöрыс донъявсьö вонас 3,5 – 4,3 млн. т у.т. вылö. Сыöн вöдитчыны позьö сöмын мероприятиеяс дырйи, кодъяс збыльмöдöны энергия видзтöмлысь урчитöм вынйöрсö Коми Республикалöн энергетическöй овмöсса объектъясын, энергоресурсъяс босьтысь организацияясын, сы лыдын сьöмкуд организацияясын, инновацияяс пыртöмöн да найöс выльмöдöмöн.

Такöд йитöдын колö торъя могöн котыртны энергия видзтöм сöвмöдöм да Коми Республикаса ломтас да энергия вынйöрöн вöдитчöмлысь бурлун кыпöдöм могысь условиеяс.

**II. Уджтасса медшöр мог да могъяс**

Уджтаслöн медшöр могнас лоö энергия видзтöм сöвмöдöм да Коми Республикаса ломтас да энергия вынйöрöн вöдитчöмлысь бурлун кыпöдöм могысь условиеяс котыртöм.

Пасйöм медшöр могъяс збыльмöдöм могысь колö пöртны олöмö татшöм могъяс:

1. Лöсьöдны инöда подув Коми Республикаын энергия видзтöм да энергиялысь бурлун кыпöдöм кузя мероприятие комплекс збыльмöдöм могысь;

2. Котыртны Коми Республикаын энергия видзтöмын да энергиялысь бурлун кыпöдöмын веськöдлöмöн;

3. Котыртны энергия видзтан проектъяслысь экспертиза нуöдöм да отсавны найöс збыльмöдны.

**III. Уджтасса торъя мога индикаторъяс**

Уджтасса торъя мога индикаторъяслöн водзвыв динамикасö вайöдöма татшöм таблицаын:

1 таблица

|  |  |  |
| --- | --- | --- |
| Торъя мога индикатор (петкöдлас) | Збыль 2010 во | 2011 во (план) |
| I. Коми Республикаын энергия видзтöм да энергиялысь бурлун кыпöдöм кузя мероприятие комплекс збыльмöдöм могысь инöда подув лöсьöдöм |
| Дасьтöм нормативнöй инöда акт лыд, кодъяс могмöдöны Коми Республикаын энергия видзтöм да энергиялысь бурлун кыпöдöм (единица) | 2 | 2 |
| II. Коми Республикаын энергия видзтöмын да энергиялысь бурлун кыпöдöмын веськöдлöм котыртöм |
| Сьöмкуд учреждениеяслöн, кодъяс збыльмöдöны Коми Республикаын энергия видзтöм да энергиялысь бурлун кыпöдöм кузя мероприятиеяс, кодъясöс сьöмöн могмöдöны Коми Республикаса республиканскöй сьöмкуд тшöт весьтö да кодъяс серти нуöдöма мероприятиеяс пасйöдъяслысь мониторинг, удельнöй вес мониторинг нуöдан сьöмкуд учреждение öтувъя лыд серти (%) | - | 100 |
|  |  |  |
| III. Энергия видзтан проектъяслысь экспертиза нуöдöм да найöс збыльмöдöмын отсалöм |
| Энергия видзтан проект лыд, кодъяслысь нуöдöма экспертиза (единица) | 22 | 22 |
| Энергия видзтан проект лыд, кодъясöс збыльмöдöмын сетöма отсöг (единица) | 18 | 18 |

**IV. Уджтасса мероприятиеяслöн лыддьöг да опишитöм**

Уджтасса мероприятиеяссö дасьтöма урчитöм медшöр мог да индöм могъяс серти:

2 таблица

|  |  |  |  |
| --- | --- | --- | --- |
| Д/в № | Мероприятие (пырысьяс) ним / сьöм рöскодуйтöм | Мероприятие збыльмöдан (олöмö пöртан) кадколаст  | Сьöмöн могмöдан мында (Коми Республикаса республиканскöй сьöмкудйысь), сюрс шайт |
| I. Коми Республикаын энергия видзтöм да энергиялысь бурлун кыпöдöм кузя мероприятие комплекс збыльмöдöм могысь инöда подув лöсьöдöм |
| 1. | Дасьтыны нормативнöй инöда актъяс, кодъяс могмöдöны Коми Республикаын энергия видзтöм да энергиялысь бурлун кыпöдöм | 2011 во | - |
| II. Коми Республикаын энергия видзтöмын да энергиялысь бурлун кыпöдöмын веськöдлöм котыртöм |
| 2. | Öтув уджавны урчитöм ногöн йöзöс юöртан средствояскöд Коми Республика мутасын энергетическöй бурлунлысь энергия видзтöм кузя юалöмъяс серти, кодъяс пырöны Коми Республикаса тариф службалöн компетенцияö  | 2011 во | - |
| 3. | Канмусянь видзöдны организацияясöн, кодъяс ладмöдöны удж сикасъяс, татшöм организацияяслöн кö тöвар, услугаяс вылö донъяссö (тарифъяссö) урчитöны Коми Республикаса олöмö пöртысь власьт органъяс, энергия видзтöмын да энергетическöй бурлун кыпöдöмын уджтасъяс примитöм да збыльмöдöм йылысь корöмъясö да тайö уджтасъяс дорö корöмъясö, кодъясöс урчитö Коми Республикаса тариф служба, кутчысьöм бöрся пасйöм организацияяслöн регулируйтан удж сикас серти | 2011 во | - |
| 4. | Ладмöдны энергия видзтöм да энергетическöй бурлун кыпöдöм кузя мероприятиеяс да видзöдны найöс Коми Республикаса сьöмкуд учреждениеясöн, Коми Республикаса канму öтувъя предприятиеясöн нуöдöм бöрся | 2011 во | - |
| 5. | Сетö олöмö пöртысь власьт федеральнöй органлы, кодöс уполномочитöма котыртны да могмöдны уджöн канму юöртан системаяс энергия видзтöмын да энергетическöй бурлун кыпöдöмын, колана юöр Россия Федерацияса Правительствоöн вынсьöдöм правилöяс серти | 2011 во | - |
| 6. | Юöрöн могмöдны Коми Республика мутасын энергия видзтöм да энергетическöй бурлун кыпöдöм кузя мероприятиеясöн, кодъясöс урчитöма быть збыльмöдны Россия Федерацияса федеральнöй да нормативнöй инöда мукöд актöн  | 2011 во | - |
| III. Энергия видзтан проектъяслысь экспертиза нуöдöм да найöс збыльмöдöмын отсалöм |
| 8. | Могмöдны «Энергия видзтан Коми республиканскöй шöрин» КР КУ удж, кодi нуöдö энергия видзтан проектъяслысь экспертиза да отсалö найöс збыльмöдны  |  | 17 641,276 |
|  | Ставнас Уджтас серти  |  | 17 641,276 |

**V. Уджтас збыльмöдан кадколаст**

Уджтас збыльмöдöмлöн кадколастыс 2011 во.

**VI. Ведомствоса торъя мога уджтас збыльмöдöмысь колясъяс опишитöм, юкöн сöвмöдöмын сылысь пай öтувъя донъялöм**

Уджтас збыльмöдöм 2011 воын сетас позянлун:

- дасьтыны2-ысь абу этшаджык нормативнöй инöда акт, кодъяс могмöдöны Коми Республика мутасын энергия видзтöм да энергиялысь бурлун кыпöдöм;

- нуöдны Коми Республикаса организацияяслöн объектъясын збыльмöдан энергия видзтан проектъяслысь 22-ысь оз этшаджык экспертиза;

- отсавны збыльмöдны Коми Республикаса организацияяслöн объектъясын 18-ысь абу этшаджык энергия видзтан проект.

Уджтас збыльмöдöмлöн колясъясöн лоö сьöмкуд, экономическöй да социальнöй бурлун.

Уджтас збыльмöдöмысь шöр бурлуннас лоö Коми Республикаса сьöмкуд да мукöд организацияöн «Энергия видзтöм да энергетическöй бурлун кыпöдöм йылысь да Россия Федерацияса торъя оланпастэчас актъясö вежсьöмъяс пыртöм йылысь» 2009 во вöльгым тöлысь 23 лунся 261-ФЗ №-а Федеральнöй оланпаслысь корöмъяс збыльмöдöмын отсалöм.

Уджтаслöн экономика боксянь бурлуныс петкöдчас сыын, мый:

- кыптас Коми Республикаса экономикалöн энергоэффективносьтыс да та понда бурмас Коми Республикалöн инвестиция бурлунлöн тшупöдыс;

- чинас ломтас да энергетическöй ресурсöн вöдитчöмыс;

- чинас услугаяслöн, кодъясöс сетöны энергияöн могмöдан организацияяс, ас доныс;

- содас сьöмкуд юкöнлöн энергоэффективносьт кыдз Коми Республикаса экономикалöн энергоэффективносьт юкöн;

Уджтаслöн социальнöй бурлуныс петкöдчас сыын, мый:

1) оз сод ломтас да энергетическöй ресурсъяс мынтöм вылö рöскод;

2) чинас обществоын социальнöй ёсьлун коммунальнöй услугаяс вылö тарифъяс чинтöм понда;

**VII. Коми Республикаса республиканскöй сьöмкуд средствояс видзöмысь бурлун виччысяна донъялöм**

Коми Республикаса республиканскöй сьöмкудйысь сьöм бура видзöмыс петкöдчас Уджтас збыльмöдiгöн урчитöм медшöр могъяс да могъяс шедöдöмын да Коми Республикаса республиканскöй сьöмкудйысь сьöмöн могмöдан сьöмкуд учреждениеясöн да организацияясöн босьтöм энергетическöй ресурсъясысь мынтöм вылö рöскодъяс чинтöм тшöт весьтö артмöм сьöмкуд бурлунын.

Бурлун донъялöм петкöдлö отчётнöй воысь сьöмкуд рöскодлысь збыль артмöм тшупöд дырйи урчитöм Уджтасса мероприятиеяс збыльмöдöмлöн бöртасъяслысь петкöдласъясö воöдчан тшупöд да олöмö пöртöны Уджтасса VIII юкöдын вайöдöм критерийяслöн да петкöдласъяслöн тэчас отсöгöн.

Налöн состояние индикаторъяс да донъялöм петкöдлöны мероприятиеяс збыльмöдöм, кодъяс урчитöм могъяс серти котыртöны Коми Республика мутасын энергия видзтöм сöвмöдöм да ломтас да энергетическöй вынйöрлысь бурлун кыпöдöм кузя условиеяс.

**VIII. Уджтас збыльмöдöмысь бурлун донъялан методика**

Ведомствоса торъя мога уджтаслысь бурлун донъялöм могысь вöдитчöны Уджтасса торъя мога индикаторъясöн да петкöдласъясöн.

Бурлун донъялöмыс подуласьö бал принцип вылö да петкöдчö отчётнöй воын сьöмкуд рöскодъяслöн збыль артмöм тшупöд дырйи бöртаслысь петкöдласö воöдчан тшупöд.

Уджтаслысь бурлун донъялöмлöн бöртасъяс серти вермöны вöчны татшöм кывкöртöдъяс:

- ведомствоса торъя мога уджтас бур;

- ведомствоса торъя мога уджтас абу бур.

Кывкöртöдъяссö вöчöны Уджтасса торъя мога индикаторъяс подув вылын. Уджтасса бурлун донъялöм могысь вöдитчöны татшöм формаöн:

3 таблица

|  |  |  |
| --- | --- | --- |
| Индикатор | Индикаторлöн состояние | Индикаторлысь состояние донъялöм |
| Рöскодъяс содiгöн | Öти рöскод тшупöд дырйи | Рöскодъяс чинiгöн |
| Дасьтöм нормативнöй инöда акт лыд, кодъяс могмöдöны Коми Республикаын энергия видзтöм да энергетическöй бурлун кыпöдöм | Индикаторлысь планируйтöм вежöртаслöн бурланьö вежсьöм (содöм) | 1 | 2 | 3 |
| Индикаторлысь планируйтöм вежöртас шедöдöм | 0 | 1 | 2 |
| Индикаторлысь планируйтöм вежöртас вежсьöм (чинöм)  | 0 | 0 | 1 |
| Сьöмкуд учреждениеяслöн, кодъяс збыльмöдöны Коми Республикаын энергия видзтöм да энергиялысь бурлун кыпöдöм кузя мероприятиеяс, кодъясöс сьöмöн могмöдöны Коми Республикаса республиканскöй сьöмкуд тшöт весьтö да кодъяс серти нуöдöма мероприятиеяс пасйöдъяслысь мониторинг, удельнöй вес мониторинг нуöдан сьöмкуд учреждение öтувъя лыд серти  | Индикаторлысь планируйтöм вежöртаслöн бурланьö вежсьöм (содöм) | 1 | 2 | 3 |
| Индикаторлысь планируйтöм вежöртас шедöдöм | 0 | 1 | 2 |
| Индикаторлысь планируйтöм вежöртас вежсьöм (чинöм)  | 0 | 0 | 1 |
| Энергия видзтан проект лыд, кодъяслысь нуöдöма экспертиза | Индикаторлысь планируйтöм вежöртаслöн бурланьö вежсьöм (содöм) | 1 | 2 | 3 |
| Индикаторлысь планируйтöм вежöртас шедöдöм | 0 | 1 | 2 |
| Индикаторлысь планируйтöм вежöртас вежсьöм (чинöм)  | 0 | 0 | 1 |
| Энергия видзтан проект лыд, кодъяс збыльмöдiгöн сетöма отсöг | Индикаторлысь планируйтöм вежöртаслöн бурланьö вежсьöм (содöм) | 1 | 2 | 3 |
| Индикаторлысь планируйтöм вежöртас шедöдöм | 0 | 1 | 2 |
| Индикаторлысь планируйтöм вежöртас вежсьöм (чинöм)  | 0 | 0 | 1 |

Индикатор состояниесö донъялöны Коми Республикаса тариф службалöн рöскодъяс тшупöд (сувтсöн) да отчётнöй кадколастын индикаторлöн збыль артмöм вежöртас (водсöн) костын лöсялöмлун серти.

Артмöм донъялöмъяссö содтöны бöртаслунлöн лöсялана индикаторъяс серти да артмöм кывкöртöд подув вылын урчитöны Уджтас збыльмöдöмлысь бöртаслун.

Быд индикатор серти донъялöмъяссö пасйöны татшöм формаö:

|  |  |  |
| --- | --- | --- |
| № | Индикатор  | Индикаторлысь состояние донъялöм |
| 1 | Дасьтöм нормативнöй инöда акт лыд, кодъяс могмöдöны Коми Республикаын энергия видзтöм да энергетическöй бурлун кыпöдöм |  |
| 2 | Сьöмкуд учреждениеяслöн, кодъяс збыльмöдöны Коми Республикаын энергия видзтöм да энергиялысь бурлун кыпöдöм кузя мероприятиеяс, кодъясöс сьöмöн могмöдöны Коми Республикаса республиканскöй сьöмкуд тшöт весьтö да кодъяс серти нуöдöма мероприятиеяс пасйöдъяслысь мониторинг, удельнöй вес мониторинг нуöдан сьöмкуд учреждение öтувъя лыд серти |  |
| 3 | Энергия видзтан проект лыд, кодъяслысь нуöдöма экспертиза |  |
| 4 | Энергия видзтан проект лыд, кодъяс збыльмöдiгöн сетöма отсöг |  |
| КЫВКÖРТÖДА ДОНЪЯЛÖМ |  |

Уджтаслöн бурлунлысь öтувъя донъялöм гöгöрвоöдöны татшöм таблица отсöгöн:

|  |  |
| --- | --- |
| Уджтаслöн бурлун йылысь кывкöртöд | Öтувъя донъялöм  |
| Ведомствоса уджтас абу бур  | 4-ысь этшаджык |
| Ведомствоса уджтас бур  | 4 либö 4-ысь унджык |

**IX. Колана ресурсъясын коланлун подулалöм**

Коми Республикаса республиканскöй сьöмкуд тшöт весьтö Уджтас сьöмöн могмöдöмлöн öтувъя мындаыс 17 614,276 сюрс шайт.

 Сьöмöн могмöдöмö арталöны рöскодъяс, кодъяс йитчöмаöсь «Энергия видзтан Коми республиканскöй шöрин» КР КУ уджкöд: удждон да удждон вылö мынтöмъяс, мукöд мынтöм, связь услугаяс, транспорт услугаяс, жыр кöртымалöм, эмбур видзан услугаяс, шöр средствояс, материальнöй запасъяс ньöбöм вылö рöскодъяс.

4 таблица

Сьöм классификацияса кодъяс серти свод (сюрс шайт)

|  |  |  |  |  |  |
| --- | --- | --- | --- | --- | --- |
| Д/в № | Мероприятие ним | Сьöмöн могмöдöм подулалöм | КЦСР. | Сьöмöн могмöдан мында | сы лыдын КОСГУ серти |
| ФОТ | Мукöд рöскод |
| 211 | 212 | 213 | 221 | 222 | 224 | 225 | 226 | 290 | 310 | 340 |
|  | «Энергия видзтан Коми республиканскöй шöрин» КР КУ, кодi нуöдö энергия видзтан проектъяслысь экспертиза да отсалö найöс збыльмöдöмын, удж могмöдöм,  | КР Правительстволöн 2010.12.28 лунся 476 №-а шуöм.221, 222, 224, 225, 226, 290, 310, 340 КОСГУ серти средствояслöн коланлунсö пыртöма отчётнöй волöн лимитъясö локтан финансöвöй во вылö виччысяна рöскодъяс тöд вылö босьтöмöн  |  | 17614,276 | 7806,359 | 289,000 | 2502,040 | 220,000 | 185,000 | 2627,591 | 215,896 | 2297,800 | 20,000 | 1086,590 | 364,000 |
|  | Уджтас серти ставыс |  |  | **17614,276** | **7806,359** | **289,000** | **2502,040** | **220,000** | **185,000** | **2627,591** | **215,896** | **2297,800** | **20,000** | **1086,590** | **364,000** |

**X. Ведомствоса торъя мога Уджтас збыльмöдöмöн веськöдлан тэчас**

Уджтас збыльмöдöмöн веськöдлöны Коми Республикаса тариф служба йылысь положение серти, кодöс вынсьöдöма Коми Республикаса Юралысьлöн 2009.06.25 лунся 62 №-а Индöдöн.

Уджтас збыльмöдöмöн веськыда веськöдлö Коми Республикалöн тариф службаса юрнуöдысьöс медводдза вежысь О.А.Исаченко.

Уджтас збыльмöдöмлысь мониторинг быд квартал нуöдö Коми Республикаса тариф служба. Уджтас збыльмöдöм йылысь юöрсö сетöны Коми Республикалöн службаса юрнуöдысьлы, а сiдзжö быд во Коми Республикаса экономика сöвмöдан министерстволы. Мониторинг подув вылын вöчöны Уджтасса вося торъя мога индикаторъяс шедöдны позянлун/позьтöмлун йылысь, а сiдзжö Уджтас корректируйтны коланлун йылысь подулалöм кывкöртöд.

Коми Республикаса тариф служба да «Энергия видзтан Коми республиканскöй шöрин» КР КУ öтув уджалöм кузя координаторлысь уджмогъяссö збыльмöдö Коми Республикалöн тариф службаса референт С.Г.Калимов.

Уджтас збыльмöданног бöрся видзöдö Коми Республикалöн тариф службаса юрнуöдысь, бöртасъяс серти примитöны Уджтас водзö збыльмöдöм йылысь, корректируйтöм йылысь, сувтöдöм йылысь либö вынтöмöн лыддьöм йылысь решение.

Вудж. Коснырева Е.Г., 18 460 пас